ન્યુ યોર્કઃ સાતમી મે, સોમવારે રવિ જાદવની મરાઠી ફિલ્મ ‘ન્યુડ’ સાથે વિલેજ ઈસ્ટ સિનેમામાં 18મા ન્યુ યોર્ક ઇન્ડિયન ફિલ્મ ફેસ્ટિવલ (એનવાયઆઇએફએફ)ની શરૂઆત થઈ હતી. 250 ફિલ્મો નિહાળ્યા પછી ફેસ્ટિવલ ડિરેક્ટર અસીમ છાબરા, એક્ઝિક્યુટિવ-આર્ટિસ્ટિક ડિરેક્ટર અરુણ શિવદાસાની, સતીશ કોલુરી અને ગિરિ મોહન કોનેટીએ આ વર્ષના ફેસ્ટિવલમાં દર્શાવવા માટે 78 ફિલ્મોની પસંદગી કરી હતી. ફેસ્ટિવલમાં ઇંગ્લિશ, હિન્દી, મરાઠી, મલયાલમ, તમિળ, તેલુગુ, કન્નડ, તુલુ, કોંકણી, બંગાળી, આસામીઝ ભાષામાં ફિલ્મો પ્રદર્શિત કરાશે, જેનો ન્યુ યોર્ક, યુએસ અને નોર્થ અમેરિકન પ્રીમિયર યોજાશે.